OpenLLM-France/wikimedia huggingface dataset:
# Uribealdea Rugby Kirol Elkartea

Uribealdea Rugby Kirol Elkartea Mungian kokaturiko errugbi taldea da.

## Historia

2008an sortu zen Mungia Rugby Taldea eta Plentziako Kakarraldo Rugby Taldeak bat egin zutenean. Urte berean Lehenengo Nazionala txapelketara igo zen eta gaur egun Ohorezko B mailan jokatzen du.

## Azken denboraldiak

* Ohorezko B mailan (A multzoa) bigarren multzoa da (Elite) multzoaren atzetik.

## B taldea

Gizonezkoen B taldea ere badu.
| Denboraldia | Liga | Postua |
| 2015-16 | Euskal Maila (2. maila) | C taldeko 1.a |
| 2016-17 | Euskal Maila (2. maila) | A taldeko 4.a |
| 2017-18 | Euskal Maila (2. maila) | A taldeko 5.a |
| 2018-19 | Euskal Maila (2. maila) | B taldeko 5.a |
| 2019-20 | Euskal Maila (2. maila) | B taldeko 4.a |

## Kanpo estekak

* Datuak: Q21039395
# Uribarriko tuneleko hondamena

Uribarriko tuneleko hondamena 1937ko apirilaren 9an Bilboko Uribarri auzoan izandako tren istripua izan zen.
Bilbo-Lezama trenbideko tunel batean, tren elektriko batek matxinoen bonbardaketatik babesten ziren lagun batzuk harrapatu zituen. Guztira, hamasei lagun hil ziren eta berrogei zauritu baino gehiago izan ziren.

## Ikus, gainera

* Euskal Herriko tren istripuen zerrenda

## Erreferentziak

* ↑ «Disaster in a tunnel. Train crashes into refugees» The Sunday Times: 2. 1937-4-11.
* ↑ «Train kills air raid refugees» The Day: 1. 1937-4-9.

## Kanpo estekak

* Datuak: Q23647205
# Uribitarte pasealekua

Uribitarte pasealekua :
| Bilbo, Uribitarte ||
| Uribitarte pasealekuaren ikuspegia. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Uribitarte pasealekua Uribitarte pasealekua Uribitarte pasealekua ||
| Koordenatuak: | 43°15′53.83″N 2°55′36.51″W﻿ / ﻿43.2649528°N 2.9268083°W﻿ / 43.2649528; -2.9268083 |
Uribitarte pasealekua Bizkaiko Bilbo hiriburuan dagoen pasealeku bat da.

## Kokalekua

Izen berdineko Uribitarte eremuan dago. Bere ibilbide osoan zehar Bilboko itsasadarraren ezkerraldeko ertzetik doa, Uribitarteko kaiaren alboan. Udaletxeko zubian hasi eta Guggenheim Bilbao Museoan amaitzen da, hain zuzen ere, Ingelesen Zelaiko kaia eta Abandoibarra etorbidea hasten den lekuan, Salbeko zubipean. Oinezkoentzako espaloi bikoitza, txirrinduentzako bidegorria, trafikoarentzako bide bat eta Bilboko Tranbiarentako erreserbatutako erdiko eremu bat ditu. Itsasadarraren eskuinean dagoen Campo de Volantín pasealekuarekin Zubizuri bidez lotzen da.

## Eraikin eta estatua interesgarriak

Uribitarte pasealekuaren inguruan honako eraikin eta estatua nabarmen hauek daude:

### Eraikinak

* Aznar eraikina. 1948an izen berdineko ontzigintza enpresako Aznar familiak heuren negozienzako egoitza izan zedin eraiki zuten eraikina da. Manuel Ignacio Galíndez arkitektoa proiektu hura gauzatzeaz arduratu zen. Gaur egun, udal egoitzen kokalekua da.
* Behinholako aduanaren eraikina Pio Baroja plazan dago eta 1890ean Eladio Iturria arkitektoak eraiki zuen.
* Albia dorrea.
* Isozaki Atea, Arata Isozaki japoniar arkitektoak Iñaki Aurrekoetxea Aurre bilbotar arkitektoarekin elkarlanean burututako zazpi eraikinez osatutako multzoa. 82 metroko garaiera eta 23 solairu dituzten bi dorre biki, eta 6-8 solairu artean dituzten bost eraikinek osatzen dute.
* Museoalde eraikina
* Zubizuri, Santiago Calatrava valentziar arkitektoaren lana.
* Uribitarteko kaia.
* Bilboko udaletxearen ikuspegia Uribitarte pasealekutik, Aznar eraikina eskerraldean dagoela
* Uribitarteko kaia, Albia eraikina, Isozaki Atea eta Zubizuriren ikuspegia itsasadarraren eskuinaldetik

### Estatuak

* Itsasoaren egunaren oroitzapena,Vicente Vázquez Canónico asturiar eskultorearen lana, Bilboko udaletxearen parean.
* Melpómene estatuaren iturria, Enrique Barrosen lana, Francisco Durrioren Bilboko Arriaga monumentua ordezkatzeko asmoz egina. Uribitarte pasealekua eta Uribitarte kalearen arteko elkargunean dago.
* Itsasoaren egunaren oroitzapena, Vicente Vázquez Canónicoren lana
* Melpómene estatuaren iturria, Enrique Barrosen lana

## Garraiobideak

Bilboko Tranbiaren Pío Baroja geltokia eta Uribitarte geltokia.

## Kanpo estekak

* Datuak: Q23835506
* Multimedia: Paseo de Uribitarte / Q23835506
# Widad Hamdi

Widad HAmdi (Egipto, 1924ko martxoaren 7a – 1994ko martxoaren 26a) egiptoar aktorea izan zen, bere karrera artistikoan 600 pelikula baino gehiagotan protagonista izan zena.

## Biografia

Widad Mohammed Issawi Zaraarah 1924ko martxoaren 7an jaio zen Klehoia-El-Sheikh, Egipton. Ordezkaritza Institutuan ikasi eta graduatu zen.
Hiru aldiz egon zen ezkonduta, lehena Muhammad al-Mougy konpositorearekin eta ondoren Salaah Kabeel eta Muhammad al-Toukhy aktoreekin.

## Ibilbidea

Abeslari gisa hasi zen bere ibilbidea. Bere lehen filma Henry Barakaldoko This Was My Father's Crime (1945) izan zen. Egiptoko Konpainia Nazionalarekin hainbat lanetan aritu zen. 1960ko hamarkadan erretiratu zen, baina Tamr Henna obran parte hartzeko deitu zioten.

## Lapurreta eta hilketa

1994an hil zuten, eta 35 aldiz labandu zuten lepoan, bularrean eta sabelean. Hiltzailea zigortu egin zuten, eta gero exekutatu.' Diru gutxi zuen bere izenean hil zutenean.

## Hautatutako filmografia

Zinema
* Bread and Salt (1949)
* Miss Hanafi (1954)
* Fatawat el Husseinia (1955)
* The Female Boss (1959)
* Hassan and Nayima (1959)
* Wife Number 13 (1962)
* Soft Hands (1964)
Antzerkia
* Azeeza and Younis
* 20 Hens and a Rooster (20 farkha we deek)
* A Game Called Love (L’eba esmaha al-hobb)
* Mother of Rateeba (Om-Rateeba)

## Erreferentziak

* 1 2 «وداد حمدي... ضحية "ريجسير" قاتل» Al Rai Media.
* 1 2 «وداد حمدي» TE Live.
* 1 2 Wassim, Achraf. «Biography» Elcinema (DAMLAG S.A.E).
* ↑ Aboulazm, Radwa. «Tragic Deaths of Celebrities Who Captured Us» Identity Magazine.

## Kanpo estekak

* Datuak: Q3547013
* Multimedia: Wadad Hamdi / Q3547013
# Widawa udalerria

Widawa Poloniako Lodzeko voivoderriko landa-udalerri bat da, Łask barrutian kokatuta. 178,31 km²ko azalera du eta 2017ko datuen arabera 7474 biztanle zituen.

## Kanpo estekak

* Udalaren webgunea
* Datuak: Q2324737
* Multimedia: Gmina Widawa / Q2324737
ieaLodzeko voivoderriko udalerriak :
# Wide Awake

Wide Awake (euskaraz Guztiz Esnatua), 1998ko M. Night Shyamalan indiar-estatubatuar zinema zuzendari eta gidoigileak zuzendu eta idatzitako drama-komedia film bat da. Denis Leary, Dana Delany, Robert Loggia, Joseph Cross, Timothy Reifsnyder eta Rosie O'Donnell aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Philadelphia, Merion Station auzunea. Joshua Beal (Joseph Cross), 10 urteko mutikoak bizitza eta heriotzari buruzko erantzunak topatzeko bilaketa pertsonal bati ekin dio, bere aitona (Robert Loggia) hilberri maitearen heriotzak bultaturik.
Josh Mercy Academy eskola katolikoko ikaslea da, eta bere buruari Jainkoa ba ote den galdetzen dio, bereziki Dave (Timothy Reifsnyder) lagunari epilepsia duela iragartzen diotenean eta lehenbizikoz maitemintzen denean.
Helduek ez dizkiote erantzun baliagarririk ematen, beraz mutikoak Jainkoa topatzeko bere bidaiari ekingo dio, Dave eta Ahizpa Terry (Rosie O'Donnell ) moja beisbolzalearekin batera.
Azkenean bila ari zena ustekabean topatuko du.

## Aktoreak
### Nagusiak

* Denis Leary: Beal jauna
* Dana Delany: Beal andrea
* Joseph Cross: Joshua A. Beal
* Rosie O'Donnell: Ahizpa Terry
* Timothy Reifsnyder: Dave O'Hara
* Robert Loggia: Aitona Beal
* Camryn Manheim: Ahizpa Sophia
* Vicki Giunta: Ahizpa Beatrice
* Julia Stiles: Neena Beal

### Supporting

* Heather Casler: Hope
* Dan Lauria: Aita Peters
* Stefan Niemczyk: Frank Benton
* Michael Pacienza: Freddie Waltman
* Michael Shulman: Robert Brickman
* Jaret Ross Barron: Dan
* Jarrett Abello: John
* Joseph Melito: Billy (kredituetan Joseph Melito Jr.)
* Peter A. Urban Jr.: Newman
* Jahmal Curtis: Ikaslea
* Michael Craig Bigwood: Mutikoa
* Gil Robbins: Geary kardinala
* Marc H. Glick: Aita Sebastian
* Robert K. O'Neill: Apaiz gaztea
* Deborah Stern: Waltman andrea
* Joey Perillo: Waltman jauna
* Jerry Walsh: Amerikar futbol entrenatzailea
* Liam Mitchell: Gimnasia irakaslea
* Charles Techman: Atezaina
* Antoine McLean: Wilson
* Arleen Goman: Pitman andrea
* Mets Suber: Lasterketa haslea

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q2061070
# Wide Ruins (Arizona)

Wide Ruins Ameriketako Estatu Batuetako erroldak esleitutako leku bat da. Apache konderrian dago, Arizona estatuan. 20 biztanle ditu, 1,01346 kilometro koadroko azaleran banatuta.

## Ikus, gainera

* Apache konderria

## Kanpo estekak

* Datuak: Q4957568
# Wide kanala

Wide Channel Txileko Patagoniaren barruko itsasarte bat da. 61 km luze da, Concepción kanala eta Trinidad kanala elkartzen direnetik iparralderantz hedatzen dena, Saumarez uharteraino.
Wide kanala mendi malkartsuez inguratuta dago. Europa eta Penguin fiordoak kanal honetan irekitzen dira.

## Kanpo estekak

* Datuak: Q7998582
* Multimedia: Wide Channel / Q7998582
# Widegates

Widegates, kornubieraz: Porthledan, Ingalaterrako Kornualles konderriko herri bat da.

## Kanpo estekak

* Datuak: Q7998660
* Multimedia: Widegates / Q7998660
# Widdern

Widdern Alemaniako hiri-udalerri bat da, Baden-Württemberg estatuan. Azken zentsuaren arabera 1.825 biztanle zituen, 25,23 kilometro koadroko azaleran.

## Kanpo estekak

* Datuak: Q502408
* Multimedia: Widdern / Q502408
# Widad Kawar

Widad Kawar (arabieraz: وداد قعوار‎) (Tulkarm, 1931) arte historialari palestinarra eta Palestina eta Jordaniako arte, kultura eta etnia bildumazalea. 50 urtean zehar, 2.000 jantzi, oihal eta bitxi baino gehiago bildumatu ditu, konfliktoen erruz oso sakabanturik dagoen ondare kulturala babestu eta gorde asmoz. Umm l'ibas al-falastini ezizena dauka: ‘palestinar jantzien ama’.

## Biografia

Widad Kawar Tulkarm hirian jasio zen, palestinar kristau familia batean 1931ean. Bere aita Jalil irakaslea zen eta eskola sistemaren burua zen Palestinako Britainiar Mandatuaren gobernuan.
1941ean bere familia Belen hirira joan zen bizitzera.
Widad Kawarrek Beiruteko Unibertsitate Amerikarrean ikasi zuen.

## Lana

Kawarrek bere bilduma erakusgai jarri du munduan zehar, Palestinako jantziak ezagutzera emateko. Liburu ugari idatzi ditu palestinar brodatuari buruzkoa eta brodatu kulturalei buruzko galeria bat sortu nahi izan zuen eta horrela sortu zen “Tiraz Centre” (‘Tiraz Gunea’) sortu zuen Ammanen museo txiki baten ardura daroana, bere bilduma gordetzeko eta Palestinako eta Jordaniako kultura babesteko.
Widad Kawar Ekialdeko Ikerketarako Ameriketako Zentroko arduradun taldeko kidea da.

### Argitaratutako lanen zerrenda

* Skinner, Margaret eta Kawar, Widad Kamel (2014). Palestinian Embroidery Motifs: A Treasury of Stitches, 1850-1950. Melisende.
* Kawar, Widad (2011): Threads of Identity: Preserving Palestinian Costume and Heritage ISBN 978-9963-610-41-9 Rimal Publications.
* Kawar, Widad and Shelagh Weir: Costumes and Wedding Customs in Bayt Dajan.
* Kawar, Widad and Tania Nasir (1992): Palestinian Embroidery: Traditional "Fallahi" Cross-Stitch ISBN 3-927270-04-0. Munich, State Museum of Ethnography.
* Kawar, Widad (1987): Pracht Und Geheimnis - Kleidung Und Schmuck Aus Palästina Und Jordanien ISBN 3-923158-15-7 Rautenstrauch-Joest Museum Munich.

## Ohoreak eta sariak

1993an Al-Husseinen ordenako kide egin zuten.
2012an, Kultura eta bilakaeragatik Prince Klaus Nazioarteko saria irabazi zuen.

## Erreferentziak

* ↑ ."Widad Kamel Kawar with an endowment from her late husband Widad he established small center and museum in Amman Jordan to house this unique collection". Rimal Publications.
* 1 2 3 4 Stories of the catastrophe: Exile
* 1 2 3 "Traditional Costumes from Jordan and Palestine: The Private Collection of Widad Kawar". Darat al Funun.
* ↑ Philip,Mattar, Encyclopedia of the Palestinians, 409.or.
* ↑ «Widad Kawar: A Hymn to the Oriental Woman and Her Now Dissapearing Age-Old Clothing Art» The Daily Couture.
* ↑ Widad Kawaren orria In www.tirazcentre.org
* ↑ Benny Ziffer (2007-11-23). "A stitch in time". Haaretz.
* ↑ "Rimal Publications :: Online Store :: Books :: Art & Culture :: Threads of Identity"
* ↑ Widad Kawar Saria jasotakoen orrian.

## Kanpo estekak

* Widad Kawarren web gune ofiziala
* Palestinako jantzi eta brodatuei buruzko orria: "Palestinian costume and embroidery since 1948".
* Datuak: Q1815069
# Widdershins

Widdershins (batzuetan withershins, wideshins edo widderschynnes) erlojuaren kontrako norantzan edo ezkerrerantz joatea edo objektu baten inguruan beti ezkerrean mantenduz ibiltzea esan nahi duen terminoa da. Literalki, ipar hemisferiotik ikusten den eguzkiaren itxurazko mugimenduaren aurkako ibilbidea egitea esan nahi du (irudimenezko erloju honen esfera ikuslea zutik dagoen lurra da). Oxford English Dictionary-k aipatzen duen hitzaren lehen erabilera erregistratua, Eneidaren 1513ko itzulpen batean dago, non "Abaisit I wolx, and widdersyns start my hair" esaldian dagoen. Zentzu horretan, "widdershins start my hair" esan nahi du "nire ilea tente jarri da."

## Etimologia

Widdershins weddersinnes Erdi-behe-alemanetik dator, literalki "bidearen aurka" (hau da, "kontrako noranzkoan"), broadsinnen "kontran joan", goi-aleman zaharreko widar "kontra" eta sinnen "bidaiatu, joan" elementuetatik dator, sind "bidaia"-ri lotuta.

## Kanpo estekak

* Datuak: Q7998515
# Vygozero

Vygozero (errusieraz: Выгозеро; finlandieraz: Uikujärvi) Kareliako Errepublikako aintzira da, Errusiako ipar-mendebaldean dagoena. 500 uharte baino gehiago ditu.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q1315765
* Multimedia: Vygozero / Q1315765
# Vymazalováita

Vymazalováita mineral bat da.

## Ezaugarriak

Vymazalováita elementu kimiko mineralaren formula kimikoa hau da: ${\ce {Pd3Bi2S2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Vymazalováite: Mineral information, data and localities.» www.mindat.org (Noiz kontsultatua: 12-05-2019).
# Vykáň

Vykáň Txekiar Errepublikako udalerri bat da. 404 biztanle ditu eta 6,15 kilometro koadroko azalera. Nymburk barrutian dago.

## Kanpo estekak

* Datuak: Q340031
* Multimedia: Vykáň / Q340031
# Vysocina

Vysocina (txekieraz: Kraj Vysočina) Txekiar Errepublikako hegoaldean dagoen eskualde administratiboa (txekieraz: kraj) da. Bohemiaren hego-ekialdea eta Moraviaren hego-mendebaldea hartzen ditu. 6.795 km²ko azalera du eta 2012an 511.937 biztanle zituen. Zentro administratiboa Jihlava da.

## Hiri nagusiak

* Jihlava
* Bystřice nad Pernštejnem
* Chotěboř
* Havlíčkův Brod
* Humpolec
* Moravské Budějovice
* Náměšť nad Oslavou
* Nové Město na Moravě
* Pacov
* Pelhřimov
* Polná
* Světlá nad Sázavou
* Telč
* Třebíč
* Velké Meziříčí
* Žďár nad Sázavou

## Erreferentziak

* ↑ Txekiar Errepublikako eskualdeak Bizkaia.net
* ↑ Počet obyvatel v oblastech, krajích a okresech České republiky k 1.1.2012, Český statistický úřad

## Kanpo estekak

* Datuak: Q190930
* Multimedia: Vysočina Region / Q190930
# Vyhne

Vyhne Eslovakiako udalerri bat da, Žiar nad Hronomgo barrutian kokatuta. 18,34 km²ko azalera du eta 1221 biztanle 2017ko datuen arabera.

## Historia

Idatzizko lehen aipamena 1256. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1186961
* Multimedia: Vyhne / Q1186961
# William Mackey (jesuita)

William Joseph Mackey (Montreal, Quebec, 1915 - Thimphu, Bhutan, 1995eko urriaren 18a) Kanadako aita jesuita bat izan zen, Bhutango hezkuntza sistema modernoa ezartzeaz arduraduna izan zena, lehen unibertsitatea barne (Sherubtse College unibertsitatea).

## Hasieran bizitza

Mackey jesuita sartu zen 1932an, eta 1945ean apaiz ordenatu. 1946an, Kanada utzi eta Indiako Darjeeling eskualdera joan zen Jesuiten misio batera. Bertan aritu zen 17 urtez, eta denbora horretan zehar hainbat hezkuntza-programatan parte hartu zuen, bi goi-eskolako zuzendari ere izan zen. Hala ere, tokiko agintarien gustukoa ez zenez, 1963an herrialdea uzteko agindu zioten.
Bhutango erregeak, Jigme Dorji Wangchuck, Mackey Indiatik berehala kanporatuko zutela jakin zuenean, Mackey gonbidatu zuen Bhutanera hezitzaile moduan aritzeko, herrialdea modernizatzeko ahaleginetan parte hartzeko. Mackeyk gonbidapena onartu zuen. Neurri prebentibo moduan, bere hortz guztiak kendu zituen, Bhutan-en ez baitzuen odontologia modernoa erabiltzerik izango.

## Bizitza Bhutanen

Mackey Bhutanera iritsi zenean 1963ko urrian, ofizialki budista zen herrialde horretan Jesuitena izan zen onartu zen lehen erlijio-ordena erromatar katolikoa. Hiru hamarkada ondoren, Mackey egin ez bihurketa, bhutandar herritarrek, hori debekatuta zegoen azpian Bhutandar legea.

## Erreferentziak

* ↑ The Jesuit and the dragon: the life of Father William Mackey in the Himalayan kingdom of Bhutan (book review) from Catholic Insight; published September 1, 1996; retrieved November 5, 2012
* ↑ British-Indian Medical Service Officers in Bhutan, 1905-1947: a historical outline, by Alex McKay; published 2004 in The Spider and the Piglet: Proceedings of the First International Seminar on Bhutan Studies
* Datuak: Q2080550
# William Makepeace Thackeray

William Makepeace Thackeray (Alipur, Kalkuta, India, 1811ko uztailaren 18a - Londres, Ingalaterra, 1864ko abenduaren 24a) ingeles kazetaria eta eleberrigilea izan zen.

## Biografia

Funtzionario baten semea zen eta aita hil zenean Ingalaterrara abiatu zen ikasketak egitera. Barry Lindon (1852) eleberria eta The Book of Snobs (1848, Snoben liburua) saiakera-bilduma izan ziren egilearen lehen lanak. 1847. urtetik aurrera Vanity Fair (Harrokeriaren azoka), ohitura eleberri handia, argitaratzen hasi zen, gizartearen satira eta ikasgai moralak uztartzen zituena.
Ondorengo urteetan hitzaldi ugari eman zituen Ingalaterran eta Estatu Batuetan, eta kritikari bikain gisa agertu zen The English Humourists of the Eighteenth Century (1853, XVIII. mendeko umoregile ingelesak) izenburua zuten hitzaldi sailetan. Kontakizun-liburuei dagokienez, alegiazko liburuak, liburu komikoak eta lan historikoak idatzi zituen: Rebecca and Rowenna (1850), The History of Pendennis (1849-1850, Pendennis-en historia), The History of Henry Esmond (1852, Henry Esmond-en historia) eta The Virginians (1858-1859, Virginiatarrak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q167768
* Multimedia: William Makepeace Thackeray / Q167768
# William Mason Brown

William Mason Brown (Troy, New York, c. 1828 – New York, 1898ko abuztuaren 26a) estatubatuar margolaria izan zen.
Abel Buel Mooreren irakaslea hasi zuen erretratugile ibilbidea. Erretratuak, trompe-l'oeilak eta paisaiak margotu zituen. Hudson Ibaiaren Eskolako bigarren belaunaldiko margolari ospetsuenetako bat izan zen, eta paisaia erromantikoengatik nabarmendu zen. Thomas Cole eta Eskolako lehen belaunaldiko beste margolari batzuen eragina jaso zuen, baita prerrafaelitena ere. 1850ean Newarkera joan zen, New Jerseyra, eta paisaietan espezializatu zen, baina 1858an Brooklynera aldatu ondoren izadi hilen margolaritzara aldatu zen. Hogeita hamaika urtez Diseinuko Akademia Nazionalean erakutsi zuen.

## Iruditegia

* Lake Losepe (c. 1855)
* William Mason Brown - Peaches on a White Plate, c. 1880, High Museum

## Kanpo estekak

* Datuak: Q18577807
* Multimedia: William Mason Brown / Q18577807
# William Massey

William Ferguson Massey (Limavady, Derry konderria, 1856ko martxoaren 26a - Wellington, 1925eko maiatzaren 10a) zeelandaberritar politikaria izan zen. Zeelanda Berriko 19. lehen ministroa izan zen 1912tik hil zen arte.
Irlandatik Zeelanda Berrira emigratu zuen 1870ean eta Auckland inguruan kokatu zen, nekazarien elkarteen buru izan zelarik. Erreformaren Alderdiaren sortzaileetako bat izan zen, 1894an sartu zen Parlamentuan, kontserbadore gisa, eta oposizioaren buru izan zen 1912ra arte.
1912an boterera iritsi zen Alderdi Liberalaren gobernuaren aurkako zentsura-mozio baten ondoren. Nekazaritza-interesak babestu zituen eta sindikatuen mugimenduaren aurka agertu zen. Zeelanda Berria Lehen Mundu Gerran sartzearen alde egin zuen, Britainia Handiaren alde.
Bere alderdiaren buru izan zen lau hauteskundeetan, baina 1919an garaipen erabakigarri bakarra lortu zuen. 1925ean hil zen hamahiru urtez lehen ministro karguan egon ondoren.
* Datuak: Q923806
* Multimedia: William Massey / Q923806
# William Lipscomb

William Nunn Lipscomb (Cleveland, Ohio, Ameriketako Estatu Batuak, 1919ko abenduaren 9a - Cambridge, Massachusetts, 2011ko apirilaren 14a) kimikaria izan zen. Fisika eta Kimikako irakaslea izan zen Minnesota eta Harvardeko unibertsitateetan. Kimikako Nobel saria jaso zuen 1976an boranoen (boroa eta hidrogenoa duten konposatu konplexuen) egitura kimikoari eta loturei buruz egindako ikerketengatik. Egindako ikerketei buruzko hainbat liburu idatzi ditu: Boron Hydrides, (1963), Nuclear Magnetic Resonance Studies of Boron and Related Compounds (1969).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q110935
* Multimedia: William Lipscomb / Q110935
# William Lyon Mackenzie King

William Lyon Mackenzie King (Ontario, 1874ko abenduaren 17a - Quebec, 1950eko uztailaren 22a) kanadar abokatu eta politikaria izan zen. Kanadako lehen ministroa izan zen, 1921–1926, 1926–1930 eta 1935–1948 urteetan.
* Datuak: Q128633
* Multimedia: William Lyon Mackenzie King / Q128633
# William Libbey

William A. Libbey III (1855eko martxoaren 27a - 1927ko irailaren 6a) Princetongo Unibertsitateko fisika geografiako irakasle estatubatuarra izan zen. Bi aldiz izan zen Estatu Batuetako Fusilarien Olinpiar Taldeko kide, eta New Jerseyko Guardia Nazionaleko koronel mailara igo zen. Princeton mendira 1877an igo zelako ere ezaguna da.

## Kanpo estekak

* Datuak: Q3808852
* Multimedia: William Libbey / Q3808852
# William Llewellyn Dyer

William Llewellyn Dyer (Sunderland, 1883ko irailaren 11 - Donibane Lohizune, 1936) ingeles enpresaburu eta futbolaria izan zen, aurrelari moduan aritu zena.

## Biografia

Kirolzale amorratua, Athletic Club eta Unión Ciclista Bilbaina kluben sortzaileetako bat izan zen. Arraunlari, crickquet jokalari, tenislari eta boxeo-zalea, futbolean aritu zen. Athleticeko hasierako futbolari amateur garrantzitsuenetariko bat izan zen.
1902ko maiatzaren 13an Errege Kopan debuta egin zuen, RCD Espanyoli 5 eta 1 irabaziz. 1904-05. denboraldian futbola utzi zuen. 1916an seme bat izan zuen, Pat, Bigarren Mundu Gerran espioi moduan aritu zena.

## Ibilbidea

| Kluba | Urtea(k) | Partida(k) | Gol(ak) |
| Athletic Club | 1902-1905 | 4 | 5 |

## Palmaresa

| Titulua | Kluba | Urtea |
| Errege Kopa | Athletic Club | 1901/02 |
| Errege Kopa | Athletic Club | 1902/03 |
| Errege Kopa | Athletic Club | 1903/04 |

## Erreferentziak

* 1 2 (Gaztelaniaz) Anasagasti, Iñaki. Nuestro hombre en Bilbao. .
* ↑ Athletic Club
* ↑ (Gaztelaniaz) «Se creía que tras la guerra los aliados iban a ayudar a los vascos, pero no fue así» Noticias de Álava 2016/07/09.
* Datuak: Q106324548